φιλιππων. ιερων υπερ της εκ κω θεωριας γνωμη της εκλησιας επειδη η πολις η κωιων κατα τα πατρια και κατα τημ μαντειαν το ιερον του ασκληπιου απεσταλκεν αρχιθεωρον αριστολοχον ζμενδρωνος και θεωρον μετ αυτου μακαρεα αρατου επαγγελλοντας την τε θυσιαν τωι ασκληπιωι και την εκεχειριαν οιτινες επελθοντες επι την εκλησιαν την οικειοτητα την υπαρχουσαν τηι πολει τηι κωιων προς τημ πολιν την φιλιππων και προς τομ βασιλεα αντιγονον και προς τους αλλους ελληνας και μακεδονας ενεφαν[ι]σαν και ανενεωσαντο ηξιουν δε το ιερον ασυλον ειναι αγαθηι τυχηι δεδοχθαι τηι εκλησιαι δεχεσθαι τημ πολιν την τε επαγγελιαν την των ασκληπιειων των εν κωι και την εκεχειριαν καθαπερ επαγγελλουσιν οι θεωρ[οι] επαινεσαι δε και τημ πολιν την κωιων επι ταις τιμαις αις συντελει τοις θεοις και επι τηι ευνοιαι τηι τε προς τομ βασιλεα αντιγονον και τημ πολιν την φιλιππων και τους αλλους ελληνας και μακεδονας ειναι δε και το ιερον του ασκληπιου το εν κωι ασυλον καθαπερ και ο βασιλευς αντιγονος προαιρειται δουναι δε τον ταμιαν τοις θεωροις υπερ της πολεως εις ξενια οσον και τοις τα πυθια επαγγελλουσιν διδοται εν τωι νομωι γεγραπται καλεσαι δε τους θεωρους και επι τα ιερα υπερ της πολεως τον αρχοντα εις το πρυτανειον τον δε ταμιαν δουναι τωι αρχοντι υπερ εκατερου αυτων αργυριον το εκ του νομου οπως δ αν ασφαλως αποσταλωσιν εις νεαν πολιν τους στρατηγους συμπεμψαι αυτοις τους ξενους στρατιωτας τους παρα τηι πολει μισθοφορουντας ειναι δε και θεωροδοκον [τ]ης εκ κω παραγινομενης θεωριας τον υποδεδεγμενον την θεωριαν ηρακλεοδωρον αριστιωνο[ς].
Kos Isl. — Asklepieion — decree of Philippoi — 242 BC — Asylieurkunden aus Kos (1952) 15, 6 — SEG 12.373, ll. 35-55
 242 BC 